
18.09.2009

Бүген Волгоград өлкәсе губернаторы Николай Максюта һәм Татарстан Республикасы Премьер-министры Рөстәм Миңнеханов Волгоград өлкәсе һәм Татарстан Республикасы арасында социаль-икътисади, сәүдә һәм фәнни-техник хезмәттәшлек итү турындагы Килешүгә кул куйдылар.

Документ “Сочи-2009” VIII Халыкара инвестиция форумы кысаларында имзаланды.

17.09.2009

Бүген Татарстан Республикасы Премьер-министры Рөстәм Миңнеханов эш сәфәре белән Әгерҗе муниципаль районында.

Рөстәм Миңнехановның визит программасына “Ак Барс Әгерҗе” агрофирмасының бәрәңге саклагычын һәм бәрәңге кырларын карап чыгу кертелгән.

14.09.2009

Бүген Татарстан Республикасы Хөкүмәт йортында Татарстан Республикасы Премьер-министры Рөстәм Миңнеханов “Иокогава Электрик Интернешнл” (Япония) компаниясе җитәкчелеге белән очрашты. Алар кайбер проектлар буенча үзара файдалы хезмәттәшлек итү мәсьәләләре турында фикер алыштылар.

Татарстан Республикасы Премьер-министры хәзер, “Иокогава Электрик Интернешнл” компаниясендә яңа җитәкче булганда, Татарстан территориясендә кайбер проектларны тормышка ашыру турында фикер алышырга кирәклеген билгеләп үтте.

12.09.2009

Татарстан Республикасы Премьер-министры Рөстәм Миңнеханов күпьеллык нәтиҗәле хезмәт һәм конкурентлыкны үстерү өлкәсендә дәүләт сәясәте үткәрүгә үзеннән зур өлеш керткән өчен Россия Монополиягә каршы тору федераль хезмәтенең мактау грамотасы белән бүләкләнде.

09.09.2009

Бүген Яшел Үзәндә Татарстан Республикасы Премьер-министры Рөстәм Миңнеханов катнашында "Pozis" ("Позис") компаниясенең Инженерлык-техник үзәген тәкъдир итү булды һәм кооперацияне техник коралландыру һәм үстерү өлкәсендә сәнәгый предприятие һәм оешмалар эшчәнлеген координацияләү буенча киңәшмә үткәрелде.

Әлеге чараларда Татарстан Республикасының сәнәгать һәм сәүдә министры Равил Зарипов, Татарстанның Яшел Үзән муниципаль районы башлыгы Радик Хәсәнов, Татарстан Республикасының Предприятиеләр һәм эшмәкәрләр ассоциациясе президенты Александр Лаврентьев та катнашты.

Рөстәм Миңнеханов җитәкчелегендә кунаклар Инженерлык-техник үзәген һәм завод цехларын карап чыктылар һәм җитештерүнең барышы белән таныштылар.

08.09.2009

Бүген Татарстан Республикасы Министрлар Кабинетында узган брифинг барышында Татарстан Республикасы Президенты каршындагы Дәүләт торак фондының башкарма директоры Тәлгать Абдуллин республика массакүләм мәгълүмат чаралары вәкилләре һәм социаль ипотека программасында катнашучыларның сорауларына җавап бирде.

Брифинг on-line режимда интернет челтәрендә трансляцияләнде, һәм интернет челтәрен кулланучы һәр кеше анда катнаша алды.

07.09.2009

Бүген “Татнефтехиминвест-холдинг” ААҖ нең Директорлар советы утырышында “Химград” технополисының идарә директоры Альберт Кәримов “Химград” технополисының эш нәтиҗәләре турында сөйләде.

Холдингның Директорлар советы утырышын Татарстан Республикасы Премьер-министры Рөстәм Миңнеханов үткәрде. Ул “Химград” технополисы территориясендә химия һәм полимерлар эшкәртү өлкәсендәге фәнсыйдырышлы югары технологияле предприятиеләр урнашырга тиешлеген билгеләп үтте. Аның фикеренчә, компанияләргә “Химград” технополисы резидентлары статусын бирү ачык булырга тиеш – мондый карарны фән, Татарстан Республикасының Кече һәм урта эшмәкәрлекне үстерү комитеты һәм технополис вәкилләре кабул итәргә тиеш.

07.09.2009

Иртәгә, 8 нче сентябрьдә, сәгать 10 да Татарстан Республикасы Министрлар Кабинетының киңәшмәләр залында массакүләм мәгълүмат чаралары вәкилләре өчен традицион брифинг булачак. Брифинг темасы – социаль ипотека республика программасын тормышка ашыруның барышы турында.

Сорауларга Татарстан Республикасы Президенты каршындагы Татарстан Республикасы Дәүләт торак фондының башкарма директоры Тәлгать Абдуллин җавап бирәчәк.

Брифингта интернет челтәрен кулланучыларның һәркайсы катнаша алачак. Моның өчен Татарстан Республикасы Хөкүмәтенең рәсми порталына (www.prav.tatar.ru) керергә кирәк.

05.09.2009

Бүген Татарстан Республикасының башкаласы Казанда Дакар сериясенең (Dakar series) “Ефәк юл” (Silk Way) ралли-марафонын ачу тантанасы булды.

Әлеге чара “Ривьера” отеле һәм “Татнефть-Арена” Боз сарае янында уза.

Шуны да искәртик: раллины Россия, Казахстан һәм Төркмәнстан оештырды (аны оештыру инициативасын Төркмәнстан президенты тәкъдим итте).

Ралли-марафонны ачу тантанасында узышта катнашучыларны һәм кунакларны Татарстан Президенты Минтимер Шәймиев, Россиянең спорт, туризм һәм яшьләр сәясәте министры Виталий Мутко сәламләде.

04.09.2009

Татарстан Республикасы Премьер-министрының беренче урынбасары Борис Павловның Кытай Халык Республикасына эш визиты барышында үзара файдалы хезмәттәшлек мәсьәләләре турында фикер алыштылар.

Шуны искәртик: ул анда 2009 елның 25 нче августыннан 1 нче сентябренә кадәр булды.

Россия делегациясе составында шулай ук “Россия вертолетлары” ААҖ нең маркетинг департаменты директоры Михаил Дубровин, “Россия вертолетлары” ААҖ маркетингы региональ идарәсе башлыгының урынбасары Виктор Егоров, “Казан вертолет заводы” (“КВЗ”) ААҖ нең тышкы икътисади элемтәләр директоры Валерий Пашко һәм Татарстан Республикасы Премьер-министрының беренче урынбасары ярдәмчесе Роман Кирюхин бар иде.
Рәсми Татарстан